Document ID: 32009R1227

NEUVOSTON ASETUS (EU) N:o 1227/2009,
annettu 15 päivänä joulukuuta 2009,
tietyistä Uzbekistaniin kohdistuvista rajoittavista toimenpiteistä annetun asetuksen (EY) N:o 1859/2005 kumoamisesta
EUROOPAN UNIONIN NEUVOSTO, joka
ottaa huomioon Euroopan unionin toiminnasta tehdyn sopimuksen ja erityisesti sen 215 artiklan 1 kohdan,
ottaa huomioon Uzbekistania koskevista rajoittavista toimenpiteistä 13 päivänä marraskuuta 2007 hyväksytyn neuvoston yhteisen kannan 2007/734/YUTP (1), sellaisena kuin se on muutettuna ja jatkettuna neuvoston yhteisellä kannalla 2008/843/YUTP (2),
ottaa huomioon unionin ulkoasioiden ja turvallisuuspolitiikan korkean edustajan sekä komission yhteisen ehdotuksen,
sekä katsoo seuraavaa:
(1)
Tietyistä Uzbekistaniin kohdistuvista rajoittavista toimenpiteistä 14 päivänä marraskuuta 2005 annetussa neuvoston asetuksessa (EY) N:o 1859/2005 (3) kielletään sellaisten tarvikkeiden, joita voidaan käyttää kansallisiin tukahduttamistoimiin, myynti, toimittaminen, siirto tai vienti Uzbekistaniin sekä tietyn rahoituksen ja rahoitustuen myöntäminen tai teknisen tuen antaminen Uzbekistanissa oleville luonnollisille henkilöille tai oikeushenkilöille, yhteisöille tai elimille tai käytettäväksi Uzbekistanissa.
(2)
Neuvosto totesi 27 päivänä lokakuuta 2009, että yhteisessä kannassa 2007/734/YUTP, sellaisena kuin se on muutettuna ja jatkettuna yhteisellä kannalla 2008/843/YUTP, säädettyjä Uzbekistaniin kohdistuvia rajoittavia toimenpiteitä ei pitäisi jatkaa 13 päivän marraskuuta 2009 jälkeen, jolloin niiden voimassaolo päättyy.
(3)
Tämän vuoksi on aiheellista kumota asetus (EY) 1859/2005 yhteisessä kannassa 2007/734/YUTP säädettyjen rajoittavien toimenpiteiden voimassaolon päättymispäivästä,
ON HYVÄKSYNYT TÄMÄN ASETUKSEN:
1 artikla
Kumotaan asetus (EY) N:o 1859/2005.
2 artikla
Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
Sitä sovelletaan 14 päivänä marraskuuta 2009.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 15 päivänä joulukuuta 2009.

Labels: 18
3
15
5